Katvaru ezers
Katvaru ezers (arī Pepītis, Vannīšu ezers) ir caurteces ezers Limbažu novada Katvaru pagastā. Ovāla ezerdobe, krasti zemi, lēzeni, dibens dūņains. Ietek vairāki strauti un grāvji, iztek strauts uz Braslu. Uz iztekošā strauta akmeņu bēruma slieksnis. Pie ezera laivu piestātne, peldvieta. Terasētajā austrumu krastā Katvaru muiža ar parku. Ziemeļos no ezera Skaisterkalns (111 m). Makrofīti: vilkvālītes, niedres, ezera meldri, peldošās glīvenes, abinieku sūrenes, dzeltenās lēpes, elodejas, Dortmana lobēlijas. Dzīvo līdaka, zandarts, asaris, rauda, līnis, karūsa, karpa.